Jesse Joronen debuterede torsdag aften for FC København. Han slog to tænder løs i et voldsomt sammenstød, men spillede kampen til ende.

Torsdag aften var der debut til Jesse Joronen i FCK-målet, da Ståle Solbakkens tropper spillede sig videre til anden kval-runde i Europa League efter 1-1 mod KuPS.

Mod slutningen af opgøret ofrede Joronen sig og stødte voldsomt sammen med holdkammeraten Denis Vavro. Han slog to tænder løs i sammenstødet, men spillede kampen til ende.

- Jeg har tabt to tænder. De sidder stadig i min mund, men jeg skal en tur til tandlægen. Det var det værd, når vi gik videre, hvilket er det vigtigste, siger målmanden til fck.dk.

25-årige Joronen er denne sommer skiftet fra AC Horsens til FC København.

Abonnement til F.C. Københavns hjemmekampe - Fast adgang fra 79 kr./md.* (*6 md. binding / min. 474 kr.)